**Referat af bestyrelsesmøde i Digterparken**

Mandag d.6. oktober 2014 kl. 17.50-21.

Til stede: Jens, Karen, Ole, Thor, Karsten, Claus

Afbud: Kate, Morten, Pia. Ikke til stede: Birk

1. **Godkendelse af dagsorden.** Godkendt
2. **Godkendelse af ref. fra sidste møde**. Referatet kan godkendes efter der bliver lavet en rettelse til det sidste punkt fra vinduesudvalget. Misforståelse rettet og referatet godkendt.
3. **Gennemgang af indkomne mails.**

* Herunder mail fra Claus om besvarelse. Jens skriver et svar til ham.
* Mange besøg fra Mortalin omkring rotter. Der er opsat flere fælder og vi håber de har virket.
* Henvendelse om dårlig stand på nordvendt vindue på 1. sal i endnu en lejlighed i blok 28. Der er bestilt vinduer og men tømreren lader desværre vente på sig.

1. **Viceværtrapporten.**

* Skumringsrelæ er gået i de høje blokke og er skiftet
* Beboer i blok 36 kan høre dyr over loftet i sin lejlighed. Loftslaget bliver besigtiget sammen med tømreren og vi forsøger at fjerne problemet (dyret?).
* Der skal indkøbes en ny slagboremaskine, da den gamle er gået i stykker. Karsten indkøber til en fornuftig pris.
* Forespørgsler om vinduer – der afholdes et orienteringsmøde d. 27. november omkring grundfond og vinduer for beboerne.

1. **Nyt fra DEAS v. Thor**

* Vandskade v pizzaria, svar fra forsikringen om at de dækker skaden. Detaljerne foregår mellem ejeren og forsikringsselskabet.
* Afløbsrør v storskrald er repareret
* Trappetårne – der er lavet et overslag på prisen, men vi vil gerne have et mere præcist bud. Thor tager den videre.
* Malerturnus: mange bemærkninger fra maleren, der skal besigtiges af tømreren. Mange sager er lister og bundstykke i døre og det bliver lavet af tømreren, evt. få hele døre, men det vurderes nærmere.
* Isoplasticon (var lovet færdig i september) De kan ikke umiddelbart levere, så Thor undersøger, om der kan findes et alternativt materiale, der er kompatibelt med det nuværende.
* Rottespærrer i blok 26. der arbejdes på sagen.

1. **Drifts- og vedligeholdelsesplan.** Intet at bemærke
2. **Gennemgang af budgetopfølgning.** Intet at bemærke
3. **Næste møde. – 3/11 kl 17.30.**
4. **Oplæg om nyt låsesystem.** Der er ikke flere kodningsmuligheder i det gamle Ruko-låsesystem. Forslaget er at vi skifter til bedre og billigere system. Det er kun cylinderen, der skal skiftes. Vi undersøger nærmere, hvordan det skal gøres. Jens og Claus mødes med Låsesmeden og får afdækket mulighederne også indenfor det kendte Ruko-sytem.Vi får lavet et overslag.
5. **Deas kan fremover tilbyde vvs-ingeniør** til at besigtige og vurdere rørinstallationer mod honorar.
6. **Nyt fra udvalgene:**

* Vedtægtsudvalget (rep v Jens).bl.a Modernisering af kommunikation til digital. Skærpelse af regler for færdsel og parkering på udeområder. Oprettelse af grundfond og fastsættelse af bidrag og retningslinjer for den.
* Udvalg for helhedsindtryk, (rep v Karen)fællesarealer, daglig pleje. Tilbud på nye træer foran blok 28+30 er modtaget fra Buus Anlægsgartner. Tilbudet omfatter fældning og rodfræsning af piletræer og ny plantning af 6 stk træer langs dr holsts vej. Opgaven blev vedtaget og vi mødes med Buus anlægsgartner og får aftalt detaljer – træsort, hvor skal de plantes osv.
* Viceværtudvalget - Oplæg.(rep v Ole) Udvalget fortsætter processen.
* Udvalg vedr. Techem. Jens og Claus følger op.
* Legepladsudvalg: to tilbud er modtaget. En mulighed er at flytte pladsen ud langs gavlen på blok 38-44.

1. **Foreløbig dagsorden til orienteringsmødet for ejerne d. 27/11/14.**

* Oplæg ved Lars Olsen, DEAS om vedligeholdelsesstanden
* Åbyhøj Låseservice, Per: Nyt låsesystem
* Advokat T. Gøtsche: Oplæg til vedtægtsændringer
* P-problemer især mellem de lave blokke v. garagerne

( Der skal ikke træffes beslutninger på mødet; men bestyrelsen slår ørerne ud og lytter til kommentarer til oplæggene og går videre derfra)

1. **Evt.**

Afklaring omkring malerarbejde på terrassen i lejl 11. Fakturaen sendes til rette vedkommende.